אגנש סאבאי

אגנש סאבאי (בהונגרית: Szávay Ágnes; נולדה בקישקונהלש ב-29 בדצמבר 1988) היא שחקנית טניס הונגרייה. דורגה בשיאה במקום 13 בעולם בדירוג ה-WTA.

קריירה מקצוענית
תחילת הקריירה
סאבאי החלה לשחק טניס בגיל 6 במועדון טניס מקומי.
בשנת 2003 היא שיחקה לראשונה בסבב ה-ITF בטורניר בפורטוגל על סך 10,000 דולרים, והפסידה בו במוקדמות.

2004
ב-2004 זכתה סאבאי בתואר יחידות ראשון בקריירה, בטורניר מסבב ה-ITF בצ'אמפינו, איטליה על סך 10,000 דולרים. בנוסף הגיעה סאבאי לגמר הזוגות בטורניר ה-WTA שנערך בבודפשט (דרג 3) בצוותא עם ויראג נמת'.

2005
ב-2005 הגיעה סאבאי לחצי גמר ראשון בסבב ה-WTA, בטורניר שנערך במודנה. בנוסף, הגיעה סאבאי שוב לגמר זוגות בטורניר WTA (בהסלט, בלגיה - טורניר מדרג 3 ביחד עם מיכאלה קרייצ'ק). סאבאי זכתה גם בתואר ITF זוגות ראשון (דינאן, צרפת על סך 75,000 דולרים ביחד עם מיכאלה קרייצ'ק).

2006
ב-2006 הוסיפה לעצמה סאבאי שני תוארי ITF נוספים : תואר יחידות אחד (יוסטון, על סך 50,000 דולרים) ותואר זוגות אחד (ויטל, צרפת, על סך 50,000 דולרים, ביחד עם יוליה בייגלזימר). כמו כן הגיעה סאבאי לגמר טורניר ה-WTA לזוגות בבוגוטה (דרג שלישי) ביחד עם יסמין וור.

2007
2007 מהווה את שנת הפריצה של סאבאי. ההישג הראשון שלה היה הגעה לחצי גמר טורניר בודפשט (דרג 3). לאחר מכן זכתה סאבאי בתואר הכפול (גם יחידות וגם זוגות) בטורניר ה-ITF בזאגרב (על סך 75,000 דולרים; שותפתה בזוגות הייתה אמה ליין). ברולאן גרוס הגיעה סאבאי לראשונה להגרלה הראשית, והפסידה בסיבוב השני. לאחר מכן הגיעה לרבע גמר טורניר ברצלונה (דרג 4), כשהיא מנצחת בדרך את פרנצ'סקה סקיאבונה, שדורגה ראשונה בטורניר. באליפות וימבלדון שהתקיימה לאחר הטורניר בברצלונה הגיעה סאבאי לסיבוב השני. חודש לאחר מכן זכתה סאבאי בתואר ה-WTA הראשון בקריירה שלה, בטורניר פלרמו (דרג רביעי). לאחר מכן הגיעה סאבאי לגמר טורניר ניו הייבן (דרג 2), ממנו נאלצה לפרוש במהלך המשחק מול סבטלנה קוזנצובה (שדורגה ראשונה בטורניר) עקב פציעה. לאחר מכן שיחקה סאבאי באליפות ארצות הברית הפתוחה והגיעה להישג השיא שלה עד כה בטורניר גראנד סלאם - שלב רבע הגמר. לאחר הטורניר בארצות הברית זכתה סאבאי בטורניר בייג'ינג (דרג 2), כשהיא מנצחת בגמר את ילנה יאנקוביץ', שדורגה שנייה בטורניר.

שנת 2007 הייתה טובה לסאבאי גם מבחינת תחרויות הזוגות. בצוותא עם ולדימירה אולירובה היא הגיעה לחצי גמר הזוגות באליפות ארצות הברית הפתוחה, לגמר הזוגות בטורנירים בדוחה (דרג ראשון) ובבאד גאסטיין (דרג 3) וזכתה בטורניר בודפשט (דרג 3).

את שנת 2007 סיימה סאבאי במקום ה-20 בעולם, שיפור של 187 מקומות לעומת השנה הקודמת. גם בדירוג הזוגות התקדמה סאבאי רבות, ודורגה בסוף שנת 2007 במקום ה-26 בעולם, שיפור של 78 מקומות לעומת השנה הקודמת.

2008
את עונת המגרשים הקשים של שנת 2008 פתחה סאבאי בצורה לא כל כך טובה. לצד הגעה לגמר בפריז (דרג 2; הפסידה לאנה צ'קבטדזה), סאבאי הודחה בסיבוב הראשון של טורנירים רבים. כך היה בטורניר בגולד קוסט, אוסטרליה (דרג 3; זכתה בטורניר הזוגות ביחד עם דינארה סאפינה), באליפות אוסטרליה הפתוחה, באנטוורפן (דרג 2), דוחה (דרג 1), דובאי (דרג 2) ומיאמי (דרג 1).

עונת החימר הביאה עימה מפנה מסוים בהישגיה של סאבאי. היא הגיעה לשלב רבע הגמר בטורנירים באמילייה איילנד שבארצות הברית (דרג 2), צ'ארלסטון, (דרג 1) וברלין (דרג 1). בתוך כך הגיעה סאבאי לדירוג השיא בקריירה שלה עד כה - מקום 13 בעולם. באליפות צרפת הפתוחה היא הגיעה עד לסיבוב השלישי. באליפות וימבלדון היא הגיעה עד לסיבוב הרביעי. לחצי גמר ראשון בשנה זו היא הגיעה בטורניר בבאד גאסטיין, שם הפסידה לפאולין פרמנטייה. בטורניר הטניס האולימפי באולימפיאדת בייג'ינג הפסידה סאבאי בסיבוב ה-1 לג'י ג'נג. לאחר האולימפיאדה חלה ירידה חדה בכושרה של סאבאי. למעט הגעה לשלב רבע הגמר בטורניר בניו הייבן סאבאי הפסידה בשלבים המוקדמים בטורנירים בבייג'ינג, אליפות ארצות הברית הפתוחה (בשניהם בסיבוב שני), טוקיו, שטוטגרט, ציריך ולינץ (בכולם בסיבוב הראשון).

2009
בשנת 2009 זכתה סאבאי בטורניר WTA נוסף, שלישי במספר. הזכייה הייתה בטורניר בודפשט (הקטגוריה הבינלאומית; ניצחה את פטי שנידר בגמר). באליפות צרפת הפתוחה היא הגיעה עד להישג השיא שלה בטורניר זה עד כה - סיבוב רביעי. סאבאי הפסידה לדומיניקה ציבולקובה לאחר שניצחה בסיבוב השלישי את ונוס ויליאמס.

2010
בשנת 2010 שחזרה סאבאי את הישג השיא שלה משנת 2009, וזכתה שוב בחודש יולי בטורניר בודפשט, בו ניצחה, כמו בשנת 2009, את פטי שנידר בגמר. שבוע לאחר מכן זכתה סאבאי גם בטורניר פראג (הקטגוריה הבינלאומית) לאחר ניצחון בגמר על ברבורה זאהלבובה סטריצובה.

גביע הפדרציה
הופעת הבכורה של סאבאי בגביע הפדרציה הייתה באפריל 2005, אז היא ניצחה במשחק זוגות ביחד עם שותפתה זוג שחקניות אסטוניות בניצחון של הנבחרת ההונגרית על זו של אסטוניה.

המאזן של סאבאי בגביע הפדרציה עומד על 16 ניצחונות (8 ביחידות ו-8 בזוגות) מול 8 הפסדים (3 ביחידות ו-5 בזוגות).

פרסים
ביולי 2007 הפכה סאבאי לשגרירה של ארגון Habitat for Humanity International בהונגריה.
בפברואר 2008 נבחרה סאבאי לאתלטית השנה בהונגריה על ידי פדרציית הספורט הלאומית של הונגריה.
במרץ 2008 נבחרה סאבאי לתגלית השנה בסבב ה-WTA, על הישגיה בשנת 2007.

הישגים בולטים
יחידות
 זכיות (8) 
מיקרא גראנד סלאם (0) אליפות סבב ה-WTA (0) דרג 1 (0) דרג 2 (1) דרג 3 (0) דרג 4 (1) סבב ה-ITF (3) הקטגוריה העליונה (0) הקטגוריה הבינלאומית (5)

מס'תאריךטורנירמשטחיריבה בגמרתוצאה 1.20 בספטמבר 2004 קיאמפינו, איטליה חימר סטפאינה בופה0-6, 2-6 2.22 באוקטובר 2006 יוסטון, ארצות הברית קשה בתאני מאטק6-2, 4-6, 1-6 3.19 במאי 2007 זאגרב, קרואטיה חימר ניקה אוזגוביץ'0-6, 6-7(2) 4.16 ביולי 2007 פלרמו, איטליה חימר מרטינה מולר0-6, 1-6 5.23 בספטמבר 2007 בייג'ינג, הרפובליקה העממית של סין קשה ילנה יאנקוביץ'(7)7-6, 5-7, 2-6 6.12 ביולי 2009 בודפשט, הונגריה חימר פטי שנידר6-2, 4-6, 2-6 7.11 ביולי 2010 בודפשט, הונגריה חימר פטי שנידר2-6, 4-6 8.18 ביולי 2010 פראג, צ'כיה חימר ברבורה זאהלבובה סטריצובה2-6, 6-1, 2-6

פיינליסטית (2)

מס'תאריךטורנירמשטחיריבה בגמרתוצאה 1.25 באוגוסט 2007 ניו הייבן, ארצות הברית קשה סבטלנה קוזנצובה4-6, 3-0 - סאבאי פרשה 2.10 בפברואר 2008 פריז, צרפת קשה אנה צ'קבטדזה6-3, 2-6, 6-2

זוגות
זכיות (5)

מיקרא גראנד סלאם (0) אליפות סבב ה-WTA (0) דרג 1 (0) דרג 2 (0) דרג 3 (2) דרג 4 (0) סבב ה-ITF (3)

מס'תאריךטורנירמשטחשותפהיריבות בגמרתוצאה 1.10 באפריל 2005 דינאן, צרפת חימר  מיכאלה קרייצ'ק  יוליה בייגלזימר סנדרה קלוזל5-7 ,5-7 2.23 ביולי 2006 ויטל, צרפת חימר  יוליה בייגלזימר  מדלינה גוינאה יקטרינה מקרובה2-6 ,5-7 3.20 במאי 2007 זאגרב, קרואטיה חימר  אמה ליין  קלאודיה יאנס אליציה רוסולסקה1-6 ,2-6 4.23 באפריל 2007 בודפשט, הונגריה חימר ולדימירה אולירבה  מרטינה מולר גבריאלה נברטילובה5-7, 2-6 5.5 בינואר 2008 גולד קוסט, אוסטרליה קשה דינארה סאפינה  יאן זי זהנג ג'יה1-6, 2-6

פיינליסטית (5)

מס'תאריךטורנירמשטחשותפהיריבות בגמרתוצאה 1.2 במאי 2004 בודפשט, הונגריה חימר  ויראג נמת'  פטרה מנדולה ברברה שט6-3, 6-2 2.30 באוקטובר 2005 הסלט, בלגיה קשה  מיכאלה קרייצ'ק  אמילי לואה קטרינה סרבוטניק6-3, 6-4 3.26 בפברואר 2006 בוגוטה, קולומביה חימר  יסמין וור  ג'יזלה דולקו פלאביה פנטה(1)7-6, 6-1 4.3 במרץ 2007 אליפות קטר טוטאל הפתוחה, דוחה קשה ולדימירה אולירבה  מרטינה הינגיס מריה קירילנקו6-1, 6-1 5.29 ביולי 2007 באד גאסטיין, אוסטריה חימר ולדימירה אולירבה  לוסי הראדקה רנטה וורקובה6-3, 7-5

קישורים חיצוניים

קטגוריה:טניסאיות הונגריות
קטגוריה:טניסאיות באולימפיאדת בייג'ינג (2008)
קטגוריה:ילידות 1988
קטגוריה:הונגרים שנולדו ב-1988